20 T. G. J. JUYNBOLL 



neminem fere, ipsarum causam strenue agentem, missum facere possunt; 

 quia denique Virorum , Theologiae laude clarorum , non ea videbatur esse 

 penuria, ut necesse esset illi Disciplinae jacturam inferre, quae facile et 

 statim reparari nequit. Sed eo ainore in Literas OO. ardes et flagras, ut 

 uullus dubitem , quin et has deinde , quantum fieri possit , cum Theologia 

 juncturus sis ; quo facto bona quaeque in Theologiam exinde certo redun- 

 dabunt. Adsit tibi Deus, Amice! ut quae tibi proposuisti, omnia peragas, 

 in utriusque Disciplinae emolumentum ! 



Si lertium demum te alloquor, Cl. DE VRIES, ne credas, Duumviris, 

 ad quos modo verba feci, te postponi. Tuum enim adventum nobis item 

 fuisse gratissimum , videbas. Quod quam jucundum tibi fuerit , totus ego 

 sentio. Academiam nempe reliquisti Groninganam , quae ut tibi dilecta 

 est, ita mini carissima mansit, adeo ut suavis ipsius recordatio animo 

 nostro numquam excidere possit. Haec tamen loca, non uno nomine inihi 

 amata, te etiam alliciunt et attrahunt. In Urbem re versus es, cujus Gymna- 

 sium ante ornabas; ad almam rediisti Matrem, quae te item nutrivit, 

 teque jam vocat ad Disciplinam tibi dilectissimam profitendam. Aliae 

 partes, quae nunc, ut ante, insuper tibi mandantur, laborem profecto 

 mirifice augent, sed ex te non plura, nee graviora, quam ex multis no- 

 strum exigi , multi quidem ignorare videntur , tu vero probe intelligis. Spem 

 ergo ne mittamus , ut plufibus aliquando singulae aut nonnullae partes com- 

 mittantur, quae conjunctae unum aut pauciores premunt, quo nihil pejus 

 Disciplinis bene colendis excogitari potest. Quid ergo tibi jam laetius 

 expetam, quam ut haec vota quam primum rata fiant, utque Disciplinam, 

 quam pulchre et facunde commendasti nuper, plures in dies colant et vin- 

 dicent. Sic Nostrates et aliis Gentibus celebrioribus , et Germanis prae- 

 sertim , aemulentur; sic futura Disciplinae conditio, quam veluti in tabula 

 eleganter depinxisti 39 , te Auctore et praestantissiniorum Discipulorum opera , 

 aliquando in rem convertatur in facto positam. 



Ad te etiam me converto, Cl. DOZY! Quae tua in Liieras OO. sint 

 merita, omnes harum rerum periti norunt. In multis hujus Disciplinae 

 partibus, quas jam ante Scriptis editis, ac hisce annis insuper Scholis 

 habitis, illustrasti, res Hispanicae primum locum tenent. Id ipsos Hi- 

 spanos perspicere et magni facere ac grato animo agnoscere , quid mirum ! 



